**Postup pri registrácii medicínsko-technických pracovníkov, ktorí žiadajú o zápis do registra podľa zákona 578/2004 Z.z.**

**K registrácii v SK MTP je potrebné doložiť nasledovné:**

**1.** Vyplnené obe strany tlačiva **„Údaje pre registráciu“** (tlačivo nájdete na našej webovej stránke v časti „registrácia“)

**2. Osvedčené kópie dokladov o odbornej spôsobilosti** (maturitné vysvedčenie, diplomy VOV, Bc., Mgr. súvisiace s výkonom zdravotníckeho povolania, v prípade ak ide o zdravotníckeho pracovníka, ktorý nadobudol odbornú spôsobilosť v inom štáte, je potrebné doložiť kópiu uznania o vzdelaní z Ministerstva školstva SR). Osvedčené kópie dokladov o ukončenom špecializačnom štúdiu, certifikačnej príprave.

**3. Osvedčený doklad alebo originál potvrdzujúci prax** od súčasného zamestnávateľa s uvedením zdravotníckeho povolania a dátumom nástupu (vykonávané povolanie musí byť v odbore, v ktorom ste získali vysvedčenie resp. diplom).

**4.** Kópiu dokladu o**úhrade registračného poplatku** vo výške **13 €.**

**Registračný poplatok sa uhrádza na:**

**číslo účtu:** 0273781818/0900,

**IBAN: SK65 0900 0000 0002 7378 1818,**

**špecifický symbol**:20100,

**BIC**: GIBASKBX,

do poznámky pre prijímateľa je potrebné uviesť **meno a priezvisko** žiadateľa o registráciu.

**5. Fotokópiu občianskeho preukazu** (z oboch strán).

**Všetky vyššie uvedené doklady je potrebné zaslať poštou na adresu sekretariátu:**

Slovenská komora medicínsko-technických pracovníkov

P. O. Box 131

Hasičská 118/2

911 01 Trenčín

**Členstvo (je dobrovoľné)**

Žiadatelia o registráciu môžu vyššie uvedený postup absolvovať cez regionálne komory len v prípade, ak sa chcú stať alebo sú členmi SK MTP. V prípade novej registrácie člena je potrebné zaslať tlačivo „prihláška a evidenčný list člena“ (tlačivo nájdete na našej webovej stránke v časti členstvo), registračný poplatok je vo výške 37 €. V prípade preregistrovania člena na iné povolanie je registračný poplatok vo výške 7 €.

**Osvedčené kópie dokladov = osvedčené na Notárskom, Matričnom úrade alebo na vybraných pobočkách Slovenskej pošty (zákon č.323/1992 Z. z., alebo zákon č.599/2001 Z. z.).**

**Podľa zákona 578/2004 Z. z. sa dňom registrácie začína 5-ročné obdobie hodnotenia sústavného vzdelávania zdravotníckeho pracovníka.**